Mario Mercátor

Marius Mercator o Mariu Mercátor . Teólogu romanu del s. V, m. dempués del 431. Nun llegó nunca al sacerdociu. Probablemente dende Roma, unvió (418) a san Agustín dos de les sos obres contra los pelaxanos por que-y diera'l so paecer. Nel 429 alcuéntrase en Constantinopla pa dar a conocer al Oriente lo esencial de la herexía pelaxana y a Occidente la herexía de Nestoriu. Equí dedícase a refutar nestorianos y pelaxanos al empar que traduz al llatín bon númberu d'obres y autores, tales como Teodoru de Mopsuestia, Nestoriu y Cirilu d'Alexandría. Como teólogu tien poca orixinalidá; como antipelaxanu depende de san Agustín y como antinestorianu de san Cirilu d'Alexandría.

Obres escontra los pelaxanos:
Marii M. servi Christi commonitorium lectori adversus haeresim Pelagii el Ccelestii vel etiam scripta fuliani; posterior al 430 (PL 48,109-172); 
 Commonitorium super nome Ccelestii (PL 48,63-108) tratáu qu'unvia en griegu a la Ilesia de Constantinopla y en llatín al emperador Teodosiu II; 
Estractos de 4 sermones de Nestoriu (PL 48,189-205). Pretende poner en claro la postura de Nestoriu respectu del pelaxanismu, yá que nos sos sermones pronúnciense escontra la herexía, pero depués, en realidá favorez a la persona de Celestiu

Les sos obres contra'l nestorianismu son:

Refutatio Symboli Mopsuesteni (PL 48, 1041-1050), onde acusa a Teodoru Mopsuesteno de ser padre tantu del nestorianismu como del pelaxanismu;
Opúsculos escontra Nestoriu y traducciones tantu d'ésti como de Cirilu d'Alexandría.

 Referencies 

Categoría:Padres de la Ilesia
Categoría:Escritores en llatín
Categoría:Escritores d'Italia
Categoría:Wikipedia:Mantenimientu:Persones ensin plantía NF